Dette verset blir brukt av sjiamuslimer til å argumentere for at Ali var Guds utvalgte leder av muslimene etter profeten da verset sier at de troendes [mester] er Allah, hans profet og de(n) som ga almisse mens de var i bønn - hvor sistnevnte er Ali. I en annen beretning kalt skal profeten Muhammed ha sagt: "Den jeg er [mester] for, er Ali hans [mester]." Dette skal profeten ha sagt i et sted kalt Ghadir-i Khum (derav navnet til beretningen) hvor profeten talte til flere tusen muslimer da de var på vei hjem etter å ha fullført pilegrimsreisen, den siste pilegrimsreisen profeten gjennomførte før han noen måneder senere døde.